

**CRNA GORA**

**OPŠTINA ŠAVNIK**

***-Sekretarijat lokalne uprave-***

Broj: 03-031-4184

Šavnik, 29.10.2018. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na osnovu člana 18 Statuta Opštine Šavnik (,,SL.list CG-opštinski propisi’’, br. 31/18), člana 16 Odluke o organizaciji i načinu rada lokalne uprave opštine Šavnik (,,Sl.list CG-opštinski propisi’’, br. 24/16) i člana 8 Odluke o dodjeli stipendija (,,Sl.list CG-opštinski propisi’’, br.33/12), Sekretarijat lokalne uprave opštine Šavnik, **r a s p i s u j e**

**K O N K U R S**

**Za dodjelu stipendija za školsku 2018/2019. godinu**

**USLOVI KONKURSA:**

**Pravo na stipendiju imaju:**

1. Redovni studenti druge i narednih godina studiranja;
2. Crnogorski državljani koji imaju prebivalište u Opštini Šavnik;
3. Ispunjavaju kriterijume za dodjelu stipendija predviđene ovim Konkursom.

**KRITERIJUMI:**

**Bodovanje** **podnijetih prijava vrši se na osnovu sljedećih kriterijuma:**

1. Deficitarnost zanimanja (građevinski, arhitektura, mašinski, elektrotehnički, fakultet za turizam i ugostiteljstvo i fakultet medicinskih nauka);
2. Upisane godine studija;
3. Materijalnog stanja porodičnog domaćinstva studenta;
4. Prosječne ocjene na prethodnoj godini studija ( između 7 i 10 );
5. Ukoliko se po Konkursu ne prijavi ni jedan kandidat po kriterijumu deficitarne oblasti povećava se broj kandidata iz oblasti ostalih struka i zanimanja u VII-1 stepen.

**POTREBNA DOKUMENTACIJA:**

1. Prijava na Konkurs;
2. Uvjerenje o državljanstvu ili fotokopija biometrijske lične karte;
3. Potvrda o prebivalištu;
4. Potvrda o upisu godine studija kao redovan student;
5. Potvrda o položenim ispitima iz prethodnih godina;
6. Potvrda o prosječnoj ostvarenoj ocjeni na prethodnoj godini studija;
7. Dokaz da je porodica studenta korisnik bilo kakvog oblika socijalne pomoći kod Centra za socijalni rad;
8. Dokaz da su prihodi po članu domaćinstva niži od prosječne neto zarade u Opštini Šavnik.

**ISPLATA STIPENDIJA:**

Za jednu studijsku godinu dodjeljuje se 20 stipendija.

Stipendije se dodjeljuju za jednu studijsku godinu i isplaćivaće se mjesečno za deset mjeseci studijske godine.

Stipendije se ne isplaćuju za period apsolventskog staža.

Visina stipendije utvrđuje se u zavisnosti od broja osvojenih bodova.

**ROK ZA PODNOŠENJE PRIJAVA:**

Rok za podnošenje prijava je 30 dana od dana objavljivanja Konkursa.

Nepotpune i neblagovremene prijave se neće razmatrati.

Podnijeta dokumenta se ne vraćaju.

Prijavu na Konkurs ( nalazi se na arhivi opštine šavnik i na sajtu Opštine Šavnik ) i traženu dokumentaciju potrebno je u zatvorenoj koverti sa naznakom ,,KONKURS ZA STIPENDIJE’’ predati neposredno na arhivi opštine Šavnik ( svakim radnim danom od 9:00-14:00h) ili poslati poštom na adresu: Opština Šavnik, Sekretarijat lokalne uprave, Šavnik b.b.

Ovaj Konkurs se objavljuje na internet stranici opštine Šavnik ([www.savnik.me](http://www.savnik.me)), na oglasnoj tabli Opštine Šavnik i dnevnom listu.

**Kontakt :** Sekretarijat lokalne uprave

**Telefon:** 040/266-108

v.d. S E K R E T A R-a,

**Mladen Roćenović, s.r.**